ብ2 ሚያዚያ 2010 ዓ.ም [ብኣቆጻጽራ ኢትዮጵያ] ቐዳማይ ሚኒስትር ኣብዪ ናብ ስልጣን ምስ መጽአ፡ ድሕሪ ክልተ ወርሕን ክልተ ቕነን ኣብ ዝነበረ ናይ ምስጋና መዓልቲ፡ 'ፈተነ ቕትለት እቲ ቐዳማይ ሚኒስትር' ከምዝተፈጸመ ተገሊጹ። ቀጺሉ ድማ ዝተፈላለየ ትርጉም ዝተዋህቦም ቅትለት ላዕለዎት ሓለፍቲ ስራሕ መንግስትን መራሕቲ ሃገርን ኣጋጢሞም። ኣካያዲ ስራሕ ህንጸት ዓብዪ ግድብ ሕዳሰ ኢትዮጵያ ኣብ ኣዲስ ኣበባ መስቀል ኣደባባይ ኣብ መኪንኡ ሞይቱ ተረኺቡ፤ ባዕሉ ነብሱ ከም ዘጥፍአ ድማ ተገሊጹ። ድሕሪ ሓደ ዓመት፡ ኢታማጆር ሹም ጀነራል ሰዓረ መኮንን ከምኡ'ውን ኣብ ጥሮታ ዝነበረ ሜጀር ጀነራል ገዛኢ ኣበራ፡ ብሓላዊ ጀነራል ሰዓረ ኣብ መንበሪ ገዝኡ ክቕተሉ እንከለው፡ ኣብ ተመሳሳሊ ዕለት ሓሙሽተ ላዕለዎት ኣመራርሓ ክልል ኣምሓራ ተቐቲሎም። መንግስቲ ኢትዮጵያ፡ ነቲ ገበን ዝፈጸሙ ኣካላት ብሕጊ ክሕተቱ ይጽዕር ከም ዘሎ ይገልጽ። በቲ ኻልእ ሸነኽ ድማ ንህወሓትን መሻርኽቱ ዝብሎም 'ኦነግ ሸኔ' ከምኡ'ውን 'ገለ ገለ ሓይልታት' ኢሉ ንዝጽውዖም ሓይልታት ይኸስስ። ኣጠቓቕማ ቋንቋን፤ ፖሊስ፡ ዓቃቢ ሕግን ዳኛን ዝኣመሰሉ ኣኽበርቲ ሕጊ፡ ዘይሻራዊ ክኾኑ ኣለዎም ዝብል ሙሁር ሕገ መንግስትን ሕግን ሓጋዚ ፕሮፌሰር መኮንን ፍስሃ፡ ዝህቡዎ መግለጺ ናብ ሓደ ብሄር፣ ሃይማኖትን ዓሌትን ዝጽጋዕ ክኸውን የብሉን ኢሉ። 'ኣብ ኢትዮጵያ ጥዕና ዘለዎ ሚድያ የለን' 'ናይ ከተማ ውግእ እንታይ ምዃኑ ከነርእዮም ኣለና' ቀዳማይ ሚኒስተር ኣብዪ ኣሕመድ "ብብርዒ ዘይኮነስ ከላሽን ተሓንጊጥና ክንዋጋእ ድልዋት ኢና" ሓደ ገበን ፈጺሙ ዝተባህለ ዝተጠርጠረ ሰብ ኣብ ቀይዲ ክኣቱ እንከሎ፡ ብመሰረት ዓንቀጽ 19 ሕገ መንግስቲ ኢትዮጵያ፡ ፖሊስ ነቲ ብጥርጣረ ኣብ ቀይዲ ዘእተዎ ጥርጡር ብዝርድኦ ቋንቋ 'ከምዚ ዝኣመሰለ ገበን ስለ ዝፈጸምካ ኣብ ትሕቲ ቀይዲ ኣቲኻ ኣለኻ' ኢሉ ከረድኦ ይግባእ። በዚ መሰረት፡ ፖሊስ ምጽራይ ወዲኡ ገበን ተፈጺሙ'ዩ ኢሉ እንድሕር ኣሚኑ፡ ኣገደስቲ መርትዖታት ማለት፡ ምስክርነት ሰብ፣ ሰነድን ጽሑፍን ኣካቲቱ ናብ ዓቃቢ ሕጊ ኣብ ዘመሓላልፈሉ ግዜ፡ ሕጂ'ውን 'ጥርጡር' ዝብል ቃል ክጥቀም ከም ዘለዎ ይገልጽ። ዓቃቢ ሕጊ ድማ ኣግባብነት ብዘለዎ ገበን ሕጊ ኣተሓሒዙ ዘኽስስ ኮይኑ እንተረኺቡዎ፡ ክሲ መስሪቱ ናብ ዘለዎ ቤት ፍርዲ ኣብ ዝወስደሉ እዋን፡ ኣብ ሞንጎ ዓቃቢ ሕግን ጥርጡርን ዘሎ ቋንቋ ብቤት ፍርዲ ከም ዝምራሕ እቲ ምሁር የረድእ። ዓቀብቲ ሕጊ ናብ ሚድያ ወጺኦም መግለጺ ኣብ ዝህበሉ ግዜ ድማ ይብል ሓጋዚ ፕሮፌሰር መኮንን፡ ዝኾነ ዓይነት ብውልቂ ይኹን ብጉጅለ ዝተፈጸመ ገበን፡ ካብቶም ፈጸምቲ ዝኾኑ ወጻኢ ዝስከሞ ዝመጽእሉ ብሄር ወይ ሕብረሰተብ ከም ዘይኮነ ተረዲኡ፡ መሰል ጥርጡራት ከይገሃሰ ሓበሬታ ክህብ ይኽእል። "መንነት ገበን ዝፈጸመ ጥርጡር ክገልጽ እንከሎ፡ ጾታ፣ ዕድመ፣ ስራሕን ዝነብረሉ ከባብን ካብ ዝብሉ ወጻኢ ናብ ቋንቁኡን መንነቱን ክኸይድ ኣይግባእን። ከምኡ እንተኾይኑ 'ፕሮፋይሊንግ' ናብ ዝበሃል ዓውዲ ዘምርሕ ስለ ዝኸውን፡ ኣወሃህባ ፍርዲ ዘዛብዕ'ዩ" [ንውጽኢት ፍርዲ እውን ብኣሉታ ዝጸሉ እዩ] ኢሉ። ዓቃቢት ሕጊ ኣዳነች ኣበቤ መግለጺ ኣብ ዝሃበትሉ እዋን፡ "ቐተልትን ተሓባበርትን ሃጫሉ ሁንዴሳ ኣብ ቀይዲ ኣትዮም ኣለው። ቀንዲ ቀታሊ ጥላሁን፡ እቲ ገበን ከም ዝፈጸመ ተኣሚኑ እዩ። .
